burgasdotpro/wikipedia huggingface dataset:
Veporský potok

Veporský potok je potok v Malohonte, v severozápadnej časti okresu Rimavská Sobota. Je to významný pravostranný prítok Klenovskej Rimavy a má dĺžku 11,2 km. 
Pramení vo Veporských vrchoch, v podcelku Balocké vrchy, na východnom svahu Klenovského Vepra (1 338,2 m n. m.) v nadmorskej výške okolo 1 120 m n. m. Tečie najprv severojužným smerom popri Chate pod Veprom, sprava priberá dva prítoky z južných svahov Klenovského Vepra (druhý ústi v nadmorskej výške 765,2 m n. m.) a stáča sa na juhozápad. Priberá pravostrannú Javorinu, veľkým oblúkom sa stáča na juhovýchod, zľava priberá prítok z oblasti Oltárnej zápače a vstupuje do Stolických vrchov, do podcelku Klenovské vrchy. Tu preteká oblasťou s roztrúseným kopaničiarskym osídlením, najprv popri osade Havrilovo, stáča sa na východ a zľava priberá Ráztočný potok. Následne sa pri osade Ráztočné, na katastrálnom území obce Klenovec, vlieva v nadmorskej výške okolo 397 m n. m. do Klenovskej Rimavy.
Auckland City

Auckland City alebo "Centrálny Auckland" je mesto alebo územná jednotka na Novom Zélande. Spolu s okolitými mestami a územiami ako North Shore, Waitakere, Manukau a časťami Papakura, Rodney a Franklin tvorí súmestie Auckland, najväčšie na Novom Zélande. Auckland City je najväčšie mesto na Novom Zélande, má rozlohu 637 km² a žije tu okolo 425 400 obyvateľov, čo je približne rovnaký počet ako počet obyvateľov Bratislavy.
Perth (Západná Austrália)

Perth je hlavné a najľudnatejšie mesto austrálskeho štátu Západná Austrália a štvrté najväčšie mesto v Austrálii, pričom tu žije 75 percent obyvateľov Západnej Austrálie. Má rozlohu a žije tu takmer 2,1 milióna obyvateľov (metropolitná oblasť 2,2 mil.). Je centrum západného pobrežia. 
Perth založil v roku 1829 kapitán James Striling ako administratívne centrum kolónie Swan River. V roku 1856 získal mestský status. Mesto bolo pomenované podľa škótskeho mesta Perth vplyvom britského ministra pre vojny a kolónie Georgea Murraya.
V roku 2010 ho "Globalization and World Cities Research Network" klasifikoval ako svetové mesto. V roku 2012 sa umiestnil na 9. mieste v rebríčku najlepších miest pre život na svete podľa "Economist Intelligence Unit".
Brisbane

Brisbane je hlavné a najľudnatejšie mesto austrálskeho štátu Queensland a tretie najväčšie mesto v Austrálii. Má rozlohu a vyše 2,2 milióna obyvateľov. Mesto sa nachádza v blízkosti Tichého oceánu na brehoch rieky Brisbane na planine medzi zátokou Moreton a Veľkých predelovým pohorím (niekedy nazývaným aj Austrálske Kordillery) v juhovýchodnom Queenslande.
Mesto je pomenované po sirovi Thomas Brisbaneovi, guvernérovi Nového Južného Walesu v rokoch 1821-1824. Mesto vzniklo z tvrdej trestaneckej kolónie v Redcliffe (dnes súčasť Brisbane) v roku 1824. Brisbane bolo vyhlásené hlavným mestom novovzniknuvšej osamostatnenej kolónie Queensland v roku 1859. Do skončenia druhej svetovej vojny sa mesto rozvíjalo pomaly. Najvýraznejší rozmach sa začal po úspešných Hrách Spoločenstva v roku 1982 a svetovej výstave v roku 1988. Dnes je Brisbane jedným z najrýchlejšie rastúcich austrálskych miest.
V súčasnosti sa rozkladá na pahorkoch a terasách lemujúcich dolný tok rieky Brisbane River dôležité priemyselné centrum. Vyskytuje sa tu priemysel strojársky, automobilový, textilný, chemický, stavebných látok, drevospracujúci, papierenský, potravinársky (mäsový, konzervárne, cukrovar) a petrochemický. Stredisko výnosnej poľnohospodárskej oblasti celoštátneho významu ako aj obchodu a peňažníctva. Dopravná križovatka, medzinárodné letisko, prístav s ročnou prekládkou viac ako 14 miliónov ton spojený s bankovým centrom Ipswich. 
Mesto je strediskom turistiky. Vyhľadávanými sú pláže Sunshine Coast a Gold Coast. Nachádzajú sa tu 2 univerzity (štátna založená r. 1910; Griffithova r.1971), štátne múzeum (1871), galéria, štátna knižnica, observatórium, početné parky, zoologická a botanická záhrada. Z dominánt mesta vyniká moderná budova parlamentu a v najstaršej časti mesta zachované dokumenty starej architektúry (Wolston House, Ormiston House a iné).
Tasmánia

Tasmánia (skrátene TAS) je austrálsky štát a súčasne ostrov, nachádzajúci sa asi 200 kilometrov na juh od kontinentu, od ktorého ho oddeľuje Bassov prieliv.
Tasmánia má 526 700 obyvateľov (2016) a rozlohu . Sama seba prezentuje ako "prírodný štát", keďže je z väčšej časti tvorená nepoškodenou prírodou. 40 % rozlohy Tasmánie tvoria rezervácie a národné parky. V Tasmánii vznikla v 70. rokoch prvá strana zelených na svete a dodnes je v miestnom štátnom parlamente najvyššie zastúpenie zelených (18%).
Hlavným a najväčším mestom Tasmánie je Hobart (cca 225 000 obyvateľov), ďalšími významnými sídlami sú Launceston, Devenport a Burnie.
Adelaide (Južná Austrália)

Adelaide je hlavné a najľudnatejšie mesto austrálskeho štátu Južná Austrália a piate najväčšie v Austrálii. Má rozlohu a asi 1,3 milióna obyvateľov. Je situované na pobreží Južného oceánu, na Adelaide Plains severne od polostrova Fleurieu, medzi zálivom Sv. Vincenta a nízkym pohorím Mount Lofty Ranges. Je pomerne lineárne, s dĺžkou okolo 90 a šírkou okolo .
Bolo založené v roku 1836 ako plánované hlavné mesto pre jedinú voľne osídlenú britskú provinciu v Austrálii, nazvané na počesť kráľovnej Adelaide, manželky britského kráľa Viliama IV.. Major William Light, jeden zo zakladateľov mesta, navrhol jeho koncepciu a vybral jeho polohu v blízkosti rieky Torrens. Inšpirovaný Williamom Pennom, Lightov koncept vytýčil Adelaide mriežkové usporiadanie, popretínané širokými bulvármi a rozľahlými verejnými námestiami, kompletne obklopené parkom.
&lt;br&gt;Rané Adelaide bolo formované cirkevnou slobodou, politickým progresivizmom a občianskou slobodou, čo viedlo k prvým moderným reformám na svete. Ako prvé austrálske mesto získalo v roku 1840 samosprávu.
Dnešné Adelaide je známe mnohými festivalmi, ako aj svojim vínom, umením a športom. 
Ako sídlo štátnej správy a komerčné centrum štátu Južná Austrália, sa v Adelaide nachádza mnoho vládnych a finančných inštitúcií. Väčšina z nich je koncentrovaná v centre mesta popri kultúrnych bulvároch ako North Terrace, King William Street ako aj v rôznych iných častiach metropoly.
V meste sídlia dve univerzity. V rebríčku Economist Intelligence Unit miest najlepších pre život z roku 2019, ktorý hodnotil 140 miest sa Adelaide umiestnilo na 10. mieste.
Priemysel.
V meste pracuje cca 70% obyvateľov Južnej Austrálie. Je tu koncentrovaný predovšetkým strojársky (výroba áut), elektrotechnický, chemický a potravinársky priemysel. V minulosti mesto profitovalo zo spracovania medi a striebra z neďalekých baní.
Zásobovanie vodou.
Mesto je lokalizované v oblasti s veľmi malým ročným úhrnom zrážok (cca 50 mm), preto má problém so zásobovaním vodou. Tento problém sa čiastočne vyriešil vybudovaním viacerých vodných nádrží v blízkom horskom masíve Mount Lofty Ranges a vodovodov z rieky Murray.
Viktória (Austrália)

Viktória (, skrátene VIC) je rozlohou najmenší, no najhustejšie obývaný a urbanizovaný austrálsky štát rozkladajúci sa na juhovýchode krajiny. Pôvodne bola obývaná prevažne farmármi, no objavenie zlata ju zmenilo na centrum obchodu a priemyslu. V roku 2005 počet obyvateľov prekročil 5 000 000, pričom viac ako 70% z nich žije v hlavnom meste štátu, Melbourne.
Dejiny.
Po založení austrálskej kolónie Nový Južný Wales v roku 1788 bola Austrália rozdelená na dve polovice - východný Nový Južný Wales a západné Nové Holandsko, ktoré však podliehalo koloniálnej vláde v Sydney. Prvým sídlom na území dnešnej histórie bol Portland, Melbourne bolo založené v roku 1835 Johnom Batmanom.
Samostatná kolónia Viktória vznikla v roku 1851. V tom istom roku bolo na jej území objavené zlato a následná zlatá horúčka podnietila rozvoj priemyslu a prudké zvýšenie počtu obyvateľov. V roku 1901 sa Viktória stala jedným zo štátov Austrálskeho zväzu a na prechodné obdobie sa Melbourne stalo jeho prvým hlavným mestom, kým bolo vybrané miesto trvalého hlavného mesta. Tým sa v roku 1927 stala Canberra.
Vláda.
Viktória má parlamentnú formu demokracie s dvojkomorovým parlamentom. Hlavou štátu je de jure kráľ Karol III., zastupovaný generálnym guvernérom. Generálny guvernér má obmedzené právomoci a jeho funkcia je najmä ceremoniálna. Premiérom Viktórie je zvyčajne vodca politickej strany alebo koalície s väčšinou v dolnej komore parlamentu. Členmi jeho vlády sú poslanci z oboch komôr parlamentu. Súčasným premiérom Viktórie je od roku 2010 Ted Baillieu, a guvernérem David de Kretser.
Viktória má vlastnú ústavu z roku 1975, ktorá je založená na koloniálnej ústave z roku 1855.
Vo federálnom parlamente zastupuje Viktóriu 12 poslancov v Senáte a 37 v dolnej komore.
Obvinený

Obvinený je predpokladaný páchateľ trestného činu (do tej doby podozrivý) od momentu, keď je proti nemu vznesené obvinenie.
Obvinený je osoba, voči ktorej bolo vznesené obvinenie vydaním uznesenia o obvinení. Pred vznesením obvinenia je to podozrivá osoba. S procesným postavením obvineného sa spájajú práva obvineného, ktoré mu vyplývajú z ustanovení Trestného poriadku a o ktorých musí byť orgánmi činnými v trestnom konaní a súdom v každom štádiu konania, resp. pred každým procesným úkonom riadne poučený. Medzi najdôležitejšie práva obvineného patria:
- právo vyjadriť sa ku všetkým skutočnostiam, ktoré sa mu kladú za vinu, a k dôkazom o nich,
- právo odmietnuť vypovedať,
- právo uvádzať okolnosti svedčiace v jeho prospech, 
- právo navrhovať, predkladať a obstarávať dôkazy, 
- právo robiť návrhy, podávať žiadosti a opravné prostriedky proti rozhodnutiam orgánov činných v trestnom konaní a súdu,
- právo zvoliť si obhajcu a radiť sa s ním aj počas úkonov, vykonávaných orgánmi činnými v trestnom konaní a súdom, nemôže sa však radiť o odpovedi na už položenú otázku, má právo žiadať, aby bol obhajca prítomný pri jeho výsluchu, ako aj pri ďalších úkonoch,
- právo v konaní pred súdom vypočúvať svedkov (v súčasnosti sa toto právo rozširuje judikatúrou Najvyššieho súdu SR aj na výsluchy v prípravnom konaní, vykonávané po vznesení obvinenia)
Łowicz

Łowicz je poľské mesto v Lodžskom vojvodstve. Má 31 000 obyvateľov (2005).
Západná Austrália

Západná Austrália () je rozlohou najväčší štát v Austrálii, zahŕňajúci západnú tretinu celého kontinentu. Na juhu a západe ju obmýva Indický oceán, na východe hraničí s Južnou Austráliou a Severným teritóriom. Po ruskej republike Sakha je to druhá najväčšia administratívna jednotka na svete. Podľa Australian Bureau of Statistics mala v marci 2018 približne 2 591 900 obyvateľov. Hlavné mesto Perth je jedno z najizolovanejších miest svojej veľkosti na svete, pričom je bližšie k indonézskej Jakarte (3007 km) ako k austrálskemu Sydney (3284 km).
Osídlenie.
Prví obyvatelia Austrálie sa na ostrove objavili približne pred 40 000 až 60 000 rokmi a postupne začali osídľovať územie svetadielu. Nie sú známe presné údaje, kedy prví obyvatelia zavítali do oblasti teritória Západnej Austrálie, ale v dobách príchodu Európanov na kontinent, bola už oblasť dobre osídlená. 
Ekonomika.
Ekonomika je silno zameraná na ťažbu a export rudy a ropných produktov, špeciálne železnej rudy, hliníku, zemného plynu, niklu a zlata.
Severné teritórium

Severné teritórium je federálne teritórium v Austrálii. Hlavné mesto je Darwin, medzi ostatné významné mestá patria Alice Springs a Katherine. 
Severné Teritórium je spolu s Teritóriom hlavného mesta jedno z dvoch teritórií zahrnuté do zväzového štátu Austrálie. Podstata jeho právneho postavenia tkvie v tom, že federálna vláda môže upraviť všetku jeho legislatívu. Postavenie zväzových štátov sa však o mnoho nelíši. 
Severné teritórium sa nachádza v severnej časti kontinentu, z východu susedí so štátom Queensland, zo západu so Západnou Austráliou, z juhu tiež s Južnou Austráliou. Zo severu územie obmýva Timorské a Arafurské more a Carpentariánsky záliv. Keďže pobrežné oblasti Severného teritória sa ešte pred objavením kontinentu Európanmi stávalo miestom stroskotania lodí a táto pevnina bola takmer na dosah od jej známych krajín, zostávala až do polovice 19. storočia pre Európanov takmer celá neznáma. Pobrežie bolo ťažko prístupné pre hustý porast mangrovou a na pevnine sa nachádzala nehostinná pustina.
Teritórium austrálskeho hlavného mesta

Teritórium austrálskeho hlavného mesta ("Australian Capital Territory", "ACT") je hlavné teritórium Austrálskeho spoločenstva, najmenšie a súčasne najľudnatejšie samovládne teritórium. Je to vnútrozemská enkláva v Novom Južnom Walese nachádzajúca sa v buši.
Jehuda Löw ben Becalel

Rabi Jehuda Löw ben Becalel (* asi 1512 alebo 1525, Poznaň alebo Worms – † 17. september 1609), známy aj pod hebrejským akronymom Maharal (מהר"ל), bol najvýznamnejší pražský rabín, talmudista a kabalista, jeden z najväčších židovských náboženských mysliteľov novoveku. Svojím učením výrazne ovplyvnil hnutie chasidizmu. Podľa legendy bol tvorcom golema.
V rokoch 1553–1573 pôsobil ako zemský rabín v moravskom Mikulove. Po presťahovaní do Prahy viedol talmudickú školu, ktorá sídlila v jednej z "klaus", ktoré dal vystavať Mordechaj Maisl na kraji Starého židovského cintorína. Založil pražské pohrebné bratstvo Chevra kadiša a napísal preň stanovy. Keď ho v roku 1583 nezvolili za pražského rabína, odišiel do Poľska a odtiaľ na Moravu. Do Prahy sa vrátil v roku 1587, v roku 1592 ho však vymenovali za vrchného zemského rabína v Krakove. Tento úrad zastával až do roku 1597, kedy sa definitívne vrátil do Prahy, kde pôsobil ako vrchný rabín až do svojej smrti v roku 1609.
Podľa kroniky Maharalovho žiaka Davida Gansa "Cemach David" pozval cisár Rudolf II. 23. februára 1592 rabiho Löwa do svojho paláca na Hradčanoch. Podľa Gansa spolu "„hovorili medzi štyrmi očami ako priateľ s priateľom“". Obsah ich rozhovoru mal ostať utajený. Podľa niektorých špekulácií bolo témou rozhovoru mystické učenie kabaly, alebo teória vesmíru (krátko po Löwovej návšteve pozval Rudolf II. do Prahy astronómov Tycha de Brahe a Keplera.)
Teritórium Jervis Bay

Teritórium Jervis Bay je teritórium Austrálskeho spoločenstva.
Glaciológia

Glaciológia (z lat. "glacies" - "ľad", "mráz") je vedná disciplína, zaoberajúca sa štúdiom ľadovcov a prírodnými fenoménmi spôsobenými ľadom (zaľadnením). Glaciológia je jedna z geovedných disciplín, ktorá v sebe integruje poznatky z geofyziky, geológie, hydrológie, klimatológie, biológie a geomorfológie. Objav zaľadnených oblastí na Marse a Europe pridáva glaciológii mimozemský rozmer.
Výskum.
Predmet štúdia glaciológie v sebe zahŕňa samotné ľadovce, dynamiku ich pohybu, príspevok ľadovcov k eróznej činnosti a ich vplyv na morfológiu krajiny, zaľadnenie v minulosti Zeme (tzv. ľadové doby) a účinky zaľadnenia na klímu, ako aj formy života, ktoré existujú v trvalo zaľadnených oblastiach. Je to jedno z kľúčových odvetví polárneho výskumu.
Ľadovce.
Termín ľadovec označuje dlhé "ľadové rieky", nachádzajúce sa vo vysokohorských údoliach, ktoré sa pohybujú v do nižších polôh pod vplyvom gravitácie. Vytvárajú sa mnohoročnou akréciou ľadu. Ľadovce sú najväčšou zásobárňou pitnej vody (asi 70 %).
Ľadovce sa rozdeľujú na:
Milna

Milna je pomenovanie, ktoré nesie niekoľko lokalít v chorvátskej Dalmácii:
Austrálske antarktické teritórium

Austrálske antarktické teritórium je časť Antarktídy na ktorú si robí nárok Austrália. Pozostáva zo všetkých ostrovov a území južne od 60° južnej šírky a medzi 44°38' až 160° východnej dĺžky okrem Adélinho sveta (136°11' do 142°02' východnej dĺžky), ktorý rozdeľuje teritórium na väčšie západné a menšie východné. Je ohraničené Zemou kráľovnej Maud na západe a Rossovou dependenciou na východe. Oblasť má rozlohu asi 6 119 818 km². Teritórium je obývané iba výskumníkmi vo výskumných staniciach. Hlavnou stanicou je Mawsonova stanica.
Ashmorov a Cartierov ostrov

Ashmorov a Cartierov ostrov sú skupina malých neobývaných tropických ostrovov v Indickom oceáne nachádzajúce sa na kraji kontinentálneho šelfu severozápadne od Austrálie a južne od indonézskeho ostrova Roti na pozícii 12° 15′ 30″ j.š. a 123° 02′ 30″ v.d.
Ashmorov útes.
Ashmorov útes zahrnuje
Ashmorov útes objavil Samuel Ashmore, kapitán lode HMS Hibernia v 11. júna 1811.
Cartier.
Ostrov Cartier objavil v roku 1800 kapitán Nash na lodi "Cartier", podľa ktorej dostal meno.
Stargard

Stargard je poľské mesto v Západopomoranskom vojvodstve. Mesto leží nad korytom rieky Ina. Počet obyvateľov: 71 tis. (2005). Rozloha: .
Ostrovy Koralového mora

Ostrovy Koralového mora () sú skupina malých tropických ostrovov nachádzajúcich sa v Koralovom mori, severozápadne od Queenslandu. Územie ostrovov, vrátane ich teritoriálnych vôd, tvorí Teritórium Ostrovov Korálového mora (angl. "Coral Sea Islands Territory"), ktoré sa rozprestiera na 780 000 km2 a je vonkajším teritóriom Austrálie. Ostrovy nie sú trvale osídlené. Jediným (prechodne) osídleným ostrovom je Willisov ostrov (angl. "Willis Island"), ktorý mal k 1. januáru 2011 mal štyroch obyvateľov, pracovníkov meteorologickej stanice.
Administratívne členenie Kanady

Kanada je federálny štát. Skladá sa z 10 provincií a 3 teritórií. Provincie majú vysoký stupeň autonómie, teritóriá o niečo menší.
Provincie sú zodpovedné za väčšinu štátnych sociálnych programov v Kanade (zdravotná starostlivosť, vzdelávací systém a sociálne dávky), pričom spolu majú viacej finančných prostriedkov ako federálna vláda. Miera finančnej a samosprávnej autonómie je v provinciách veľmi veľká.
Federálna vláda môže iniciovať národné programy a politiku v jednotlivých provinciách (napr. Canada Health Act), no provincie sa samé môžu rozhodnúť, či sa budú na tejto politike podieľať (aj keď sa tak často nestáva).
O viacmenej vyrovnanú úroveň služieb v jednotlivých provinciách sa starajú tzv. vyrovnávacie platby riadené federálnou vládou, v rámci ktorých sa presúvajú finančné prostriedky z bohatších provincií do rozpočtov provincií chudobnejších.
Murvica

Murvica môže byť:
Bobovišća

Bobovišća () je osada na západe chorvátskeho ostrova Brač, administratívne patriaca pod obec Milna.
Ložišća

Ložišća () je osada na chorvátskom ostrove Brač, patriaca obci Milna.
Dračevica

Dračevica je malá osada na chorvátskom ostrove Brač, administratívne patriaca pod obec Nerežišća. V roku 2001 tu žilo 91 obyvateľov.
VAB

VAB je skratka, ktorá môže mať tieto významy:
Povlja

Povlja je chorvátska osada na ostrove Brač, administratívne patriaca do obce Selca. Žije tu približne 400 obyvateľov.
Prechodová funkcia (teória automatov)

Prechodová funkcia (značka h(t) ) je analytické vyjadrenie prechodovej charakteristiky. Prechodová charakteristika je odpoveď dynamického systému na jednotkový skok (v časovom vyjadrení) pri nulových počiatočných podmienkach. 
Prechodovou funkciou možno rozumieť samotný program Turingovho stroja.
Formálne:
funkcia, ktorá na základe dvoch vstupov: 
vydá tri výstupy:
Murvica (Brač)

Murvica () je malá osada na juhu chorvátskeho ostrova Brač, situovaná 5 km na západ od známeho letoviska Bol. Zahraničnými dovolenkármi bola objavená až koncom 90. rokov 20. storočia. Turistickému ruchu napomohlo i rozšírenie dovtedy jednosmernej prašnej cesty vedúcej ponad nezbezpečné strmé útesy v roku 2006.
Klokočina

Klokočina je mestská časť a sídlisko nachádzajúce sa v Nitre. Má približne 26 000 obyvateľov, pričom najväčší počet ľudí žije v panelovej zástavbe a je situovaná v juhozápadnej časti mesta. Typickou črtou sídliska sú panelové domy, ktoré boli budované v 70-tych až 90-tych rokoch 20. storočia. Nachádzajú sa tu však aj rodinné domy, najmä na najvyššej časti Klokočiny. Mylne sa do Klokočiny zahŕňa aj susedná mestská časť Diely (obsahujúca ulice Na Hôrke, Murániho ulica, Viničky, Zvolenská ulica, Dunajská ulica, Tokajská ulica, Rýnska ulica a Jatabinová ulica.
Osou mestskej časti je Hviezdoslavova trieda, ktorej súčasťou je štvorprúdová cesta. V súčasnosti je Klokočina najväčším sídliskom v Nitre s približne 26000 obyvateľmi. Klokočina je neobyčajná tým, že je vystavaná na kopci a z vrcholu Klokočiny je výhľad na celé mesto.
Sídlisko bolo známe vysokou kriminalitou a počtom vrážd v 90-tych rokoch, avšak stále sa potýka s problémami a má najvyššiu kriminalitu v okrese. Najčastejšie sa jedná o obchod s drogami, majetkovú a násilnú kriminalitu.
Najväčšie ulice
Časti.
Klokočina sa rozdeľuje na tri hlavné časti, a to:
Klokočina I
Tvorí ju bytová zástavba ohraničená ulicami Mikovíniho, Alexyho, Pražská a Hviezdoslavova trieda. Ulice: Alexyho, Bazovského, Benkova, Borodáčova, Jurkovičova, Mikovíniho
Klokočina II
Tvorí ju bytová zástavba ohraničená ulicami Mikovíniho, Partizánska, Kmeťova a Hviezdoslavova trieda. Ulice: Beethovenova, Bellova, Bizetova, Čajkovského, Kmeťova, Partizánska
Klokočina III
Tvorí ju bytová zástavba ohraničená ulicami Dolnočermánska, Golianova, Kmeťova a Hviezdoslavova trieda. Ulice: Novomeského, Baničova, Dolnočermánska, Golianova, Jedlíkova, Kmeťova, Matičná, Nedbalova, Petzwalova, Škultétyho
Klokočina IV (Prameň, Lukov Dvor)
Tvorí ju zástavba rodinných domov ohraničená ulicami Jarocká a Edisonova. Ulice: Bystrá, Edisonova, Horská, Jarocká, Južný Prameň, Krištáľová, Lukov Dvor, Monsiňora Vágnera, Pokojná, Pramenistá, Priezračná, Rybničná, Studničná, Ulica Wolfganga Kempelena, Za Kaštieľom
Doprava.
V rámci sídliska premáva 16 liniek MHD Nitra: 2, 4, 6, 7, 9, 10, 11, 13, 17, 22, 24, 26, 30, 32 a 33. Od jari do jesene premáva z Klokočiny aj cyklobusová linka C35 do parku Sihoť a k Nemocnici Sv. Svorada na Zobore. Nachádza sa tu 18 zastávok, a to: "Bizetova", "Čajkovského", "Edisonova", "Golianova", "Kmeťova", "Lukov dvor", "Mestská hala", "Mikovíniho", "Nedbalova", "Nitrianska", "Partizánska", "Poliklinika Klokočina", "Popradská", "Prameň", "Pražská", "Rázc. Kmeťova", "ZŠ Škultétyho" a "Žilinská".
Nachádza sa tu niekoľko stanovíšť taxislužieb.
Parkovanie na sídlisku je bezplatné, v budúcnosti sa plánuje zavedenie rezidentského systému parkovania.
Gornji Humac

Gornji Humac je chorvátska osada na ostrove Brač, administratívne patriaca do obce Pučišća. Leží 12 km od pobrežia Jadranského mora. Neďaleko obce je situované letisko Bol.
Človek predveký

Človek predveký/predveký človek alebo človek praveký/praveký človek (lat. "Homo sapiens fossilis, Homo sapiens sapiens fossilis, Homo sapiens diluvialis, Neoanthropus fosssilis") je staršia fáza človeka dnešného typu (Homo sapiens), presnejšie to môžu byť:
Oceánografia

Oceánografia je vedná disciplína, zaoberajúca sa štúdiom oceánov a morí sveta. Prvotné zameranie sa týkalo len ich popisu, ale časom a kombinovaním poznatkov z geológie, chémie, fyziky meteorológie a biológie sa rozrástla na odbor skúmajúci všetko čo sa týka oceánov a morí.
Sinantrop

Sinantrop alebo zriedkavejšie sinantropus (lat. "Sinanthropus" – doslova "čínsky človek") alebo čínsky človek je staršie označenie (pôvodne chápané ako rod) pre:
Homo erectus

Homo erectus (z lat. homo = človek, erectus =vzpriamený, vztýčený, hrdý, pozorný, bystrý, zmužilý, rozčúlený) môže byť:
Mojsejovci

Mojsejovci bola reality šou TV Markízy, ktorá bola vysielaná v roku 2005. Vznikla v spolupráci televízie s manželmi Norou a Braňom Mojsejovcami. Šou spočívala najprv vo výbere vhodných kandidátov, neskôr v tom, že vybratí kandidátisúťažiaci bývali vo vile Mojsejovcov v košickej časti Pereš na Bystrickej 104.
Škandál.
K tejto reality šou sa viaže aj škandál s hlasovaním, prišli na to samotní Mojsejovci. Nesedeli im totiž hlasy Horolezkyne a Joža Ráša, tento podvod nakoniec odhalila samotná TV Markíza lebo hlasy boli skoro vždy tak ako to réžia určila. Vtedy vymenili režiséra a dramaturgičku. Všetci vypadnutí dostali vtedy možnosť vrátiť sa do hry, nevrátili sa "Guru", "Mejkpísová" a "Ír".
Zaujímavosti.
Po prenosoch z domu nasledovala vždy relácia Mojsejovci Quizshow s Verou Wisterovou, po Live prenosoch vždy nasledovala relácia Mojsejovci Hotline kam mohli ľudia volať a rozprávať sa s účastníkmi reality šou ako aj so samotnými Mojsejovcami, túto reláciu moderoval Vilo Rozboril.
TV Markíza predávala šálky a tričká s logom Mojsejovcov či rôznymi nápismi.
Relácie.
Mojsejovci sa delili na štyri relácie
Pračlovek

Pračlovek môže byť:
Poznámka: Podľa J. Beneša : "..názov pračlovek by sa podľa antropológov mal používať len pre nálezy zo skupiny neandertálcov, ale často sa vzťahuje na všetky nálezy fosílneho človeka a zoológovia ho použili v novom systéme pre Homo habilis."
SK

SK môže byť:
Sk môže byť:
sk môže byť:
Protoneandertálec

Protoneandertálec alebo raný neandertálec alebo včasný neandertálec je vývojová etapa neandertálca (spravidla uvádzaná ako etapa, ktorá bezprostredne predchádza klasickému neandertálcovi resp. obdobiu würm podľa staršieho datovania). Presnejšie to môže byť:
Raný neandertálec alebo včasný neandertálec môže byť zriedkavo aj synonymum anteneandertálca (nálezy od 600 – 127 000 BP)
Preneandertálec

Preneandertálec (lat. zriedkavo "Homo sapiens praeneanderthalensis, Homo praeneanderthalensis, Homo präneanderthalensis, Homo preneanderthalensis") môže byť:
Klasický neandertálec

Klasický neandertálec (menej často: typický neandertálec, extrémny neandertálec, neskorý neandertálec, prípadne neandertálec [v najužšom zmysle]) bola vývojová etapa neandertálca, do ktorej patria natypickejšie nálezy neandertálcov. Vždy zahŕňa minimálne západoeurópske nálezy od 60 000 do 40 000 BP, rôzni autori však do pojmu pridávajú aj ďalšie nálezy. Konkrétne existujú takéto definície:
Štáty a teritóriá Austrálie

Štáty a teritória Austrálskeho zväzu spolu tvoria šiestu najväčšiu krajinu sveta podľa rozlohy. Austrália pozostáva zo šiestich štátov a mnohých teritórií; pevninská Austrália je tvorená piatimi štátmi a tromi teritóriami (vrátane malého Teritória Jervis Bay), pričom šiesty austrálsky štát - ostrov Tasmánia - leží na juh od materskej Austrálie. Austrálii ešte patrí šesť ostrovných, externých, teritórií. Austrália si takisto robí nárok na časť Antarktídy (na Austrálske antarktické teritórium).
Všetky štáty a dve teritóriá (Severné teritórium a Teritórium austrálskeho hlavného mesta) majú vlastné parlamenty a samosprávu; všetky zvyšné teritóriá sú spravované federálnou vládou, pričom ostrov Norfolk má určitý stupeň samosprávy.
Demiurg (filozofia)

Demiurg (latinizovaná forma , zo a , prenesene „tvorca“, „umelec“ alebo „remeselník“. Vo filozofickom a náboženskom význame je to meno božstva, zodpovedného za stvorenie fyzického sveta.
Gnosticizmus kladie demiurga medzi transcendentného boha a hmotný svet ako druhého boha, tvorcu hmotného sveta a pôvodcu všetkého diania v ňom, avšak demiurgovi pripisuje aj pôsobenie zla.
Novopytagoreizmus: Demiurg vládne nad vznikom a zánikom vecí.
Numenios z Apameie: Demiurgos je sprostredkovateľ. Numeios demiurga kladie medzi transcendentného boha a hmotný svet ako druhého boha, tvorcu hmotného sveta a pôvodcu všetkého diania v ňom, pretože s dokonalosťou prvého boha je nezlučiteľný styk s hmotou
Platón: Demiurga v dialógu Timaios interpretuje ako staviteľa, budovateľa sveta a tvorcu svetového poriadku z chaotickej prahmoty, do ktorej vnáša poriadok podľa vzoru večných ideí.
Neskorý neandertálec

Neskorý neandertálec môže byť:
Hyperonymum

Hyperonymum je nadradený pojem.
K slovu jablko sú hyperonymy napríklad slová ovocie, predmet alebo potravina.
K slovu láska môžu byť hyperonymá slová cit alebo vzťah, teda ku každému z významov alebo významových odtieňov slova môže byť iné hyperonymum (iné hyperonymá).
Opakom hyperonyma je hyponymum. Hyponymum je podradený pojem k inému pojmu. Podradeným pojmom k "rastline" je napríklad "ovocie", k "ovociu" napríklad "jablko".
Uplatnenie.
Hyperonymia a hyponymia majú veľký význam napríklad v biologickej taxonómii, nozológii a vôbec v akejkoľvek systematike a katalogizácii. Ich uplatnením sú i ako pomocný nástroj vo Wikipédii.
Súvislosti v ďalších odboroch.
Tieto vzťahy možno okrem lingvistických pojmov popisovať i pojmami z oblasti teórie množín (množina, prvok množiny) alebo logiky (konjunkcia, disjunkcia, implikácia atď. – ak je niečo jablkom, potom to musí byť tiež ovocím; mrkva je ovocie alebo zelenina, mrkva je potravina a rastlina).
Stupňovitá systematika je sociomorfným obrazom hierarchického usporiadania ľudskej spoločnosti. Protipólom hierarchickej systematiky sú sieťové systémy (napríklad internet, telefónna sieť, dopravná sieť, sieť sociálnych vzťahov), v ktorých hierarchický systém býva pre praktické účely buď sčasti implantovaný, alebo nahradzovaný abecedným radením, číslovaním alebo podobnými spôsobmi.
Wadowice

Wadovice sú poľské mesto, v ktorom sa dňa 18. mája 1920 narodil Karol Wojtyla (neskorší pápež). V roku 2001 tu žilo 19 500 obyvateľov a rozloha je .
Kadencia

Kadencia môže byť:
Homonymum

Homonymum (z gréckého ὅμος "homos" „rovnaký“; ὄνομα "onoma" „meno“) je slovo, ktoré znie rovnako ako iné slovo iného významu a pôvodu.
Vznik homoným býva náhodný, napríklad odvodením slov od podobných základov alebo preberaním z cudzích jazykov. Ak sa zhodujú iba v niektorých tvaroch, sú to čiastočné homonymá ("žila", "los").
V rámci lingvistickej teórie sa homonymia považuje za jeden z typov nejednoznačnosti (ambiguity), ktorá zahŕňa homonymiu aj polysémiu. Zatiaľ čo pri polysémii ide o to, že má jedno slovo viacero významov, pri homonymii vzhľadom na stupeň rozdielnosti významov či na rozdielny pôvod konštatujeme, že ide o viacero rozdielnych, i keď rovnako znejúcich slov. V oboch prípadoch však ide o to, že rovnakému zvukovému a pod. reťazcu priraďujeme rozdielne významy; možno teda hovoriť o nediskrétnych faktoch jazyka, vedúcich k existencii synkretických znakových foriem
Nepravé homonymá sú iba výslovnostné alebo homofónne ("biť" a "byť") alebo iba pravopisné alebo homografné (príklad: chaty [chaty vs. čety]).
V slovenčine sú homonymá pomerne zriedkavé a ich používanie väčšinou nespôsobuje nedorozumenie. Jazykom s častým výskytom homoným je napr. angličtina.
Súčasná štylistika rozlišuje nasledovné typy homoným: 
Príklady.
Homonymia v praxi.
V širšom kontexte má homonymia vážne dopady na zrozumiteľnosť jazyka a vedie spolu s inými faktormi k zániku príslušného jazyka, kedy hovorcovia nahrádzajú pôvodné výrazy cudzími slovami, ktoré sa pre hovorcov paradoxne stávajú zrozumiteľnejšími v porovnaní s nastavenými pravidlami vnútri domácej štruktúry. Na druhej strane homonymia umožňuje zložitú myšlienku komprimovať do jednoduchej vety, avšak nie každý je schopný homonymá takto používať, príklad: "Zasadnutia sa zúčastnil aj župan" (resp. náčelník župy v župane); "Na vedenie Edisona by som sa príliš nespoliehal" (totiž znalosti Edisona ani jeho natiahnuté káble nepovažujem za spoľahlivé). Často dochádza k mylnému názoru, že metafora "hlava štátu" je príkladom homonymie.
Riečka (prítok Bystrého potoka)

Riečka je potok v Podpoľaní, v severnej časti okresu Detva. Je to ľavostranný prítok Bystrého potoka, meria a je tokom V. rádu. 
Pramení v pohorí Poľana, v podcelku Vysoká Poľana, na juhovýchodnom svahu vrchu Poľana () v nadmorskej výške približne Od prameňa tečie najprv juhovýchodným smerom, preteká Detvianskym predhorím na katastrálnom území mesta Hriňová. Tečie cez osadu Horná Riečka, stáča sa na juhozápad, sprava priberá prítok spod Javorinky () a následne preteká osadou Dolná Riečka. Tu priberá ďalší pravostranný prítok spod Javorinky, stáča sa na juh a pokračuje vo výbežku Zvolenskej kotliny, v podcelku Detvianska kotlina. Na území mesta Hriňová ústi v nadmorskej výške cca do Bystrého potoka.
Bystrý potok (prítok Slatiny)

Bystrý potok je potok v Podpoľaní, v severnej časti okresu Detva. Je to pravostranný prítok Slatiny, má dĺžku a je tokom IV. rádu. 
Pramení v pohorí Poľana, v podcelku Vysoká Poľana, na južnom svahu vrchu Poľana () a východne od sedla Priehybina () v nadmorskej výške cca Tečie v podstate severojužným smerom, na hornom toku vytvára 23 metrov vysoký vodopád (PP Vodopád Bystrého potoka), potok tu prepadáva cez andezitovú stenu, pričom ide o jeden z najmohutnejších vodopádov v sopečných pohoriach Slovenska. Potom sa stáča viac na juhojuhovýchod, zľava priberá prítok z oblasti Bystrého a opäť tečie severojužným smerom. Ďalej tečie cez Detvianske predhorie, okrajom osady Bystré-Vrátka, kde sprava priberá kratší prítok. Pokračuje lazníckou oblasťou mesta Hriňová, popri jej časti Krivec I., stáča sa na juhovýchod a vstupuje do Zvolenskej kotliny, do podcelku Detvianska kotlina, kde v nadmorskej výške cca priberá svoj najvýznamnejší prítok, ľavostrannú Riečku. Napokon preteká intravilánom mesta Hriňová, okrajom Hriňovej-sídliska, a v nadmorskej výške približne ústi do Slatiny.
Slanec (potok)

Slanec je potok v Podpoľaní, v severovýchodnej časti okresu Detva. Je to ľavostranný prítok Gondovej jamy, meria a je tokom V. rádu. 
Prameň.
Pramení vo Veporských vrchoch, v podcelku Sihlianska planina, juhozápadne od obce Detvianska Huta, na západnom svahu vrchu Rubiská () v nadmorskej výške približne 
Opis toku.
Na hornom toku priberá dva krátke prítoky, najprv zľava prítok prameniaci východne od osady Mangútovo, potom sprava prítok spod Olšiakovho vrchu () a ďalej tečie viac-menej západným smerom popri osade Štoliansko na pravom brehu. Ďalej priberá zľava prítok pretekajúci osadou Tušimka, výrazným oblúkom preteká cez osadu Figovci a stáča sa na sever. Vstupuje do výbežku Zvolenskej kotliny, do podcelku Detvianska kotlina, preteká mestskou časťou Malý Slanec a na území mesta Hriňová sa v nadmorskej výške cca vlieva do Gondovej jamy.
Hukava

Hukava je potok v Podpoľaní, v severnej časti okresu Detva. Je to pravostranný prítok Slatiny a meria 6,2 km.
Pramení v pohorí Poľana, v podcelku Vysoká Poľana, na východnom svahu vrchu Poľana (1 457,8 m n. m.) v nadmorskej výške okolo 1 380 m n. m. Od prameňa tečie najprv východným smerom, horný tok prekonáva prudkým spádom, priberá dva krátke pravostranné prítoky z juhovýchodných svahov Poľany a v oblasti Hukavského grúňa (953,2 m n. m.) priberá významný ľavostranný prítok (tečúci súbežne) zo severovýchodného svahu Poľany. Potom sa stáča na juhojuhovýchod, priberá niekoľko krátkych prítokov z oboch strán, vzápätí opäť mení smer toku a pokračuje na juh. Priberá svoj najdlhší prítok, sprava spod Sedla (1 042,5 m n. m.) a v nadmorskej výške cca 560 m n. m. ústi do vodnej nádrže Hriňová.
Biela voda (prítok Slatiny)

Biela voda je potok v severovýchodnej časti okresu Detva, je to ľavostranný prítok Slatiny s dĺžkou 6,5 km. 
Pramení vo Veporských vrchoch, v podcelku Sihlianska planina, na juhozápadnom svahu Skalky (1 064,0 m n. m.) v nadmorskej výške okolo 990 m n. m. Vodný tok vytvára tri výrazné úseky, cikcakovito sa stáča. Najprv tečie severozápadným smerom, neďaleko osady Biele Vody priberá pravostranný prítok a prudko sa stáča na juhozápad. Z ľavej strany priberá ďalší prítok, opäť sa prudko stáča a pokračuje smerom na severozápad. Sprava priberá prítok spod Magury (911,1 m n. m.), podteká tzv. Bielovodský most (na ceste II/529 Hriňová - Lom nad Rimavicou) a severovýchodne od mesta Hriňová ústi v nadmorskej výške približne 602 m n. m. do Slatiny.
Biele Vody

Biele Vody môžu byť:
Sáva

Sáva môže byť:
Autostop (zvezenie)

Autostop je forma dopravy, pri ktorej cestujúci stojaci pri ceste zastaví niektorý náhodne okoloidúci automobil (napr. mávaním ruky alebo držaním ceduľky s cieľom trasy) a potom cestuje týmto automobilom. V súčasnosti existuje aj možnosť stopovania vopred dohodnutého prostredníctvom internetu.
Belínsky potok

Belínsky potok je potok v Gemeri, na území okresu Rimavská Sobota. Je to ľavostranný prítok Rimavy a meria 14,5 km. Preteká intenzívne využívanou poľnohospodárskou krajinou, nad obcou Bottovo tečie listnatým lesom. Na dolnom toku boli vybudované dve vodné nádrže, vodná nádrž Bottovo a vodná nádrž Martinová, ktorá je chráneným územím (CHA Martinovská nádrž). Je refúgiom vodného vtáctva.
"Prameň:" v Rimavskej kotline, východne od mesta Rimavská Sobota v nadmorskej výške okolo 235 m n. m.
"Smer toku:" od prameňa najprv severojužným smerom, pri obci Rimavské Janovce sa stáča na juhovýchod
"Geomorfologické celky:" Juhoslovenská kotlina, podcelok Rimavská kotlina, časť Gemerské terasy
"Prítoky:" sprava prítok spod Martinovho vrchu (308,6 m n. m.), zľava prítok z oblasti Pastviska, Ťahanský potok a prítok z oblasti Pri lese
"Ústie:" do Rimavy juhovýchodne od obce Martinová v nadmorskej výške okolo 163 m n. m.
"Obce:" osady Petruš a Ilona, Belín, osada Šťavica, Bottovo a Martinová (okrajom)
Ťahanský potok

Ťahanský potok je potok v Gemeri, na území okresu Rimavská Sobota. Je to ľavostranný prítok Belínskeho potoka a má dĺžku 5 km. 
Vzniká sútokom dvoch potokov prameniacich v Rimavskej kotline (pritekajúcich zľava z Malej Ťahanskej doliny a sprava z Ťahanskej doliny) pod vrchom Veľký Ťahan (288 m n. m.) v nadmorskej výške 207,7 m n. m. Tečie juhojuhovýchodným smerom cez Gemerské terasy a obcou Sútor. Do Belínskeho potoka ústi pri osade Šťavica v nadmorskej výške okolo 195 m n. m.
Svätý Sáva

Svätý Sáva (písané aj Sabas, Sabbas) môže byť:
Hnojník (potok)

Hnojník je potok v Gemeri, na území okresu Rimavská Sobota. Je to pravostranný prítok Blhu a má dĺžku 7,5 km. 
Pramení v Rimavskej kotline pri obci Bakta, na severovýchodnom úpätí vrchu Diep (299,4 m n. m.) v nadmorskej výške cca 245 m n. m. Najprv tečie juhovýchodným smerom lesnatým prostredím, potom sa stáča na východojuhovýchod a preteká intenzívne využívanou poľnohospodárskou krajinou. Priberá krátky pravostranný prítok z Batčanského lesa a napája vodnú nádrž Bátka. Napokon pokračuje smerom na východoseverovýchod a v nadmorskej výške 169,9 m n. m. ústi pri obci Dulovo do Blhu.
Rakytník (potok)

Rakytník je potok v Gemeri, na území okresu Rimavská Sobota. Je to ľavostranný prítok Blhu a meria 5,5 km. 
Pramení v Rimavskej kotline, v časti Valická pahorkatina, severovýchodne od obce Uzovská Panica v nadmorskej výške okolo 220 m n. m. Tečie severojužným smerom okolo osád Lepeň, Suchá a Hačov a ďalej pokračuje juhojuhovýchodným smerom. Zľava priberá najprv prítok z oblasti Ličky a potom prítok od osady Kaplna. Tečie popri obci Rakytník na ľavom brehu, priberá ešte ľavostranný prítok z oblasti Centovho vrchu a južne od obce ústi v nadmorskej výške cca 175 m n. m. do Blhu.
Dražický potok

Dražický potok je potok v Gemeri, na území okresu Rimavská Sobota. Je to pravostranný prítok Blhu a meria 8,6 km. 
Pramení v južnom výbežku Revúckej vrchoviny, v podcelku Železnícke predhorie, západne od obce Dražice v nadmorskej výške okolo 480 m n. m. Najprv tečie na východ lesnatým prostredím Pokoradzskej tabule, sprava priberá krátky prítok spod Veľkého vrchu (517,4 m n. m.) Plazskú a následne vstupuje do Rimavskej kotliny, kde preteká obcou Dražice. Sprava priberá prítok z oblasti Lesného honu a postupne sa stáča na juhovýchod, pričom sa vlní. Na dolnom toku ešte priberá pravostranný prítok zo Sovej doliny a tečie východným smerom k ústiu. V oblasti Valickej pahorkatiny sa pri obci Uzovská Panica vlieva v nadmorskej výške okolo 189 m n. m. do Blhu.
Pražnica

Pražnica je osada na chorvátskom ostrove Brač patriaca pod obec Pučišća.
Spikula

Spikula môže byť:
Medzinárodné letisko Los Angeles

Medzinárodné letisko Los Angeles, LAX je jedno z najväčších letísk na svete. 
Pri jeho výstavbe sa prdŕžali hesla „vybudovať supermoderné letisko, ktoré celý svet bude obdivovať“. Letisko prepojilo Los Angeles s celým svetom, v roku 2016 prepravilo takmer 81 miliónov pasažierov. LAX muselo pre čoraz väčší záujem o Los Angeles, vybudovať deväť terminálov. Skutočná skúška letiska bola letná olympiáda v r. 1984, pre túto príležitosť postavili nový, deviaty terminál s názvom „Tom Bradley International Terminal“. O veľkosti letiska svedčí aj počet leteckých spoločností, ktoré majú pravidelné spoje s LAX. Letisko vybudovalo celkom štyri dráhy (runways), s označením 7L/25R (3 685 metrov), 7R/25L, 6R/24L (3 135 metrov) 6L/25R (2 720 metrov).
Spikula (Slnko)

Spikula je v astronómii jasný lúčovitý útvar na povrchu Slnka, ktorý začína vo fotosfére a siaha cez chromosféru až do koróny. Spikuly sú dlhé a široké výtrysky plazmy z fotosféry. Sú pokračovaním granúl. 
Najľahšie sa spikuly pozorujú na okraji slnečného disku, ale nachádzajú sa rovnomerne po celom disku. Plazma v spikule prúdi rýchlosťou 20 až /s. Steny spikuly sú tvorené magnetickými poľami. Dosahujú výšku 10 až 16 tisíc kilometrov a ich životnosť je len 5 až 10 minút. Po ich zániku pravdepodobne 1/3 až 1/2 hmoty dopadne naspäť na povrch Slnka. Zvyšok hmoty sa rozplýva v koróne. Spikuly teda výrazne pomáhajú prenosu hmoty z fotosféry do koróny. Medzi spikulami sa občas objavia asi štyrikrát väčšie útvary – makrospikuly. Vyskytujú sa hlavne v blízkosti slnečných pólov. Predpokladá sa, že makrospikuly sú predĺženým prejavom malých erupcií.
Sáva Popovič

Sáva Popovič (* 22. august 1967) je slovenský herec, spevák a humorista. Známym sa stal v deväťdesiatych rokoch ako člen skupín Kopytovci a MC Sava &amp; Marcela. Jeho bratmi sú hudobníci Anton Popovič a Tomi Popovič.
STS-88

Misia STS-88 raketoplánu Endeavour bola prvá misia raketoplánu k Medzinárodnej vesmírnej stanice, ktorú vtedy tvoril len ruský modul Zaria. Hlavným cieľom letu bolo pripojenie modulu Unity (Node 1) k stanici.
Stres

Stres môže byť:
Stres (biológia)

Stres v biológii, najmä botanike, je zaťaženie organizmu mimoriadne nepriaznivými podmienkami okolitého prostredia, resp. stav organizmu, ktorý toto zaťaženie vyvoláva.
Rastliny ako živé objekty reagujú na zmenu vonkajších podmienok. Samotný pojem stres sa v biológii použiva dosť nejednotne, ale vo fyziológii rastlín ide v podstate o záťaž organizmu spôsobenú nepriazňou prostredia, a o odpoveď organizmu na novú situáciu.
Typy stresových faktorov.
Nepriaznivé podmienky prostredia nazývame stresové faktory. Rozdeľujeme ich na:
Odpoveď rastlín na stres.
Stresové faktory môžu v rastlinách vyvolať genetické zmeny, t. j. menia ich evolučným mechanizmom prirodzeného výberu, "adaptáciou". Okrem toho rastliny reagujú aj dočasnými (negenetickými) odpoveďami, ktoré nazývame "aklimácia".
Odpoveď na abiotický stres.
Obranné mechanizmy rastlín na abiotický stres zahrňujú:
Odpoveď na biotický stres.
Rastliny sú vo všeobecnosti schopné rozoznávať napadnutie patogénom, a to pomocou špecifických látok, ktoré nazývame "elicitory". Sú to látky, ktoré dokážu rastlinné bunky rozoznávať svojimi receptormi. Môžu to byť jednak látky uvoľňované z tela patogéna, alebo vzniknuté rozkladnou činnosťou patogéna na bunky rastliny. Tieto látky po naviazaní na receptor spúšťajú v rastlinách poplachový signál. Poplachový signál vyvolá v rastlinách odpoveď vo forme tvorby obranných látok. Obranné látky môžu byť bielkovinové, alebo aj menšie organické látky toxické pre patogénov ("fytoalexíny"). Okrem toho sa môžu tvoriť aj látky tvoriace mechanické bariéry pre šírenie choroby, alebo „odpornej“ chuti (hlavne proti bylinožravcom). Jedným zo spôsobov obrany je aj hypersenzitívna reakcia, čo je rýchle lokálne odumretie rastlinného pletiva a jeho odpadutie (čím vznikajú napr. otvory v listoch).
Odpoveď rastlín na napadnutie patogénom môže byť len lokálna, ale rastliny dokážu prenášať poplašný signál po celom svojom tele. Táto schopnosť rastlín je v istom zmysle analogická imunitnému systému živočíchov.
Existuje viacero mechanizmov systémovej obrany rastlín.
Veda zaoberajúca sa chorobami rastlín a obrannými reakciami rastlín na biotický stres sa nazýva fytopatológia.
Analyzátor (neurológia)

Analyzátor je zmyslová jednotka, prostredníctvom ktorej sa prijímajú, odovzdávajú a spracúvajú podnety pôsobiace na organizmus (človeka a vyššie organizmy). 
Každý analyzátor sa anatomicky skladá z receptora, aferentného (teda dostredivého) nervu a centra v mozgovej kôre. Analyzátory sa delia podľa ich uloženia alebo funkcie.
LAX

LAX môže byť:
STS-104

STS-104 bola misia amerického raketoplánu Atlantis, ktorej hlavným cieľom bolo pripojiť prechodovú komoru Quest (Joint Airlock) k Medzinárodnej vesmírnej stanici. 4. deň letu sa komoru podarilo pripojiť a raketoplán po vyše dvanástich dňoch pristál v Kennedyho vesmírnom centre.
Quest

Quest môže byť:
Priestor

Priestor môže byť:
Boží súd

Boží súd môže byť:
Bobovišća na Moru

Bobovišća na Moru je chorvátska osada na západe ostrova Brač, situovaná kilometer od osady Bobovišća. Leží na pobreží Jadranského mora a je obľúbeným turistickým letoviskom. . Administratívne patrí pod obec Milna.
Partizán

Partizán (z ) je člen neregulárnych ozbrojených síl zložených prevažne z domáceho obyvateľstva (partizánskeho hnutia), ktoré vedú vojenské alebo polovojenské operácie (partizánsku vojnu) na území obsadenom protivníkom alebo v priestore nevhodnom na pôsobenie. Zastaraný "Vojenský terminologický slovník" (1966) sa zmieňuje tiež o dobrovoľnej účasti vo vojne ako o dôležitom atribúte príslušnosti osoby k partizánskemu hnutiu.
Cieľom partizánskej vojny je vytvárať protivníkovi neznesiteľné podmienky na obsadenom území ničením jeho živej sily, vojenskej techniky, zbraní, materiálnych prostriedkov, narúšaním funkcií tyla a miest velenia. Partizáni za týmto účelom uskutočňujú rozviedku v jednotkách a útvaroch protivníka, odhaľujú miesta velenia a dislokáciu dôležitých objektov (skladov zbraní, munície, proviantu, spojovacích uzlov). Medzi základné spôsoby činnosti partizánskych jednotiek patria útoky na miesta velenia a štáby protivníka, diverzná činnosť, vyraďovanie dôležitých objektov a komunikačných uzlov z činnosti, ničenie bojových prostriedkov a viazanie síl protivníka inou činnosťou. Partizánskej vojny sa pritom môžu zúčastniť aj jednotky regulárnych ozbrojených síl, ktoré operujú v tyle protivníka (napr. výsadok prechádza na partizánsku činnosť pokiaľ nedôjde k plánovanému spojeniu s prvosledovými zväzmi).
Prefektúra (Japonsko)

Prefektúra (v širšom zmysle) je v Japonsku najvyššia oficiálna administratívna jednotka. Je ich celkovo 47.
Delenie.
Prefektúry sa delia na:
Hokkaido

Hokkaido (slovenský normovaný názov) alebo Hokkaidó () je druhý najväčší japonský ostrov a jedna z prefektúr a tradičných regiónov Japonska.
Honšu

Honšu (slovenský normovaný názov) alebo Honšú (, doslova „Hlavná zem“) je najväčší japonský ostrov.
Leží na juh od ostrova Hokkaido, na sever od Šikoku a na severovýchod od Kjúšu. Jeho východné brehy obmýva Tichý oceán a západné Japonské more. Je to siedmy najväčší a druhý najľudnatejší (po Jáve) ostrov na svete. Ostrov je približne dlhý a 50 až široký s celkovou rozlohou približne , čo je okolo 60 % celkovej rozlohy Japonska. Honšu je väčší než ostrov Veľká Británia a štyrikrát väčší než Slovensko; má dĺžku pobrežia . Hornatý ostrov s mnohými vulkánmi je dejiskom častých zemetrasení. Najvyšším vrcholom je činná sopka Fudžisan (Hora Fudži) s výškou . Je tu i veľa (krátkych) riek, vrátane japonskej najdlhšej rieky Šinano (). Podnebie je na severe chladné a na juhu subtropické. Ostrov leží v tzv. pásme ohnivého kruhu.
Splitska

Splitska je osada na severe chorvátskeho ostrova Brač (Dalmácia). Leží 7 km na východ od Supetaru a 3 km na západ od osady Postira. Mimo turistickej sezóny tu býva približne 200 obyvateľov. Nachádzajú sa tu tri reštaurácie, krčma a obchod. Je tu situovaný rímskokatolícky kostol Svätej Márie. Pomenovaná je podľa mesta Split.